## 

## REPUBLIKA HRVATSKA

## BJELOVARSKO-BILOGORSKA ŽUPANIJA

## II. osnovna škola Bjelovar

### Ivana viteza Trnskog 19

🕿 220 240, 244 728

🖂 [ured@os-druga-bj.skole.hr](mailto:ured@os-druga-bj.skole.hr)

OIB: 68503362068

KLASA: 112-01/18-03/24

URBROJ: 2103-39-01-18-1

U Bjelovaru, 07.12.2018.godine

**Web škole/Oglasna ploča škole**

PREDMET : **Objava natječaja za pomoćnik/ica u nastavi u šk.godini 2018./2019.**

* traži se -

Poštovani,

objavljujemo natječaj za radno mjesto **pomoćnik/ica učenicima s teškoćama u učenju** na određeno nepuno radno vrijeme. Natječaj je raspisan od **07.- 15.12.2018.** godine**.**

Posljednji dan za podnošenje prijava je **15.12.2018.** godine.

S poštovanjem,

**Ravnateljica škole:**

**dr. sc. Davorka Bačeković – Mitrović**

|  |
| --- |
| Na temelju članka 12. Zakona o radu (NN 93/14, 127/17) i članka 9. Pravilnika o radu II. osnovne škole Bjelovar, ravnateljica škole dana 07.12.2018.godine raspisuje  **NATJEČAJ za radno mjesto**   1. **POMOĆNIK/ICA UČENICIMA S TEŠKOĆAMA U UČENJU – 1 izvršitelj/ica na**   **određeno nepuno radno vrijeme**  **UVJETI**: prema Zakonu o radu (NN 93/14, 127/17), Pravilniku o radu II. osnovne škole Bjelovar i u skladu s uvjetima projekta Grada Bjelovara „Sinergijom do uspješnije zajednice“ pomoćnika u nastavi za školsku godinu 2018./2019. Na natječaj se mogu prijaviti osobe oba spola.  Mjesto rada: II. osnovna škola Bjelovar, Ivana viteza Trnskog 19, 43 000 Bjelovar  Razina obrazovanja: SSS (bilo koja trogodišnja ili četverogodišnja srednja škola)  Opis radnog mjesta:  Rad obuhvaća neposrednu pomoć učeniku u školskim aktivnostima tijekom odgojno-obrazovnog procesa u ustanovama i izvanučioničkim oblicima nastave (pomoć u učenju, komunikaciji i socijalnoj uključenosti, obavljanju školskih aktivnosti i zadataka). Izvodi se u nastavnim danima tijekom nastavne godine 2018./2019., a pomoćnik radne zadatke izvršava na temelju uputa stručnih službi škole i učitelja. S izabranim kandidatom će škola pojedinačno sklopiti ugovor o radu na određeno vrijeme, koliko traje nastava, a radno vrijeme ovisi o broju sati koje učenik s teškoćama provodi u školi, što je između 20 i 32 sata tjedno. Rad u jednoj smjeni.  *Uz vlastoručno potpisanu zamolbu kandidati trebaju priložiti:*  - *životopis*  *- dokaz o završenom stupnju stručne spreme - preslika svjedodžbe,*  *- potvrdu o završenoj edukaciji za rad s učenicima s teškoćama u učenju u trajanju od minimalno 20 sati,*  *- presliku domovnice,*  *- potvrdu ili elektronički zapis o stažu osiguranja (izdaje Hrvatski zavod za mirovinsko osiguranje),*  *- uvjerenje o nekažnjavanju (ne starije od 6 mjeseci).*  Rok prijave je 8 (osam) dana od dana objave natječaja.  *Osoba koja se poziva na pravo prednosti pri zapošljavanju, dužna je dostaviti dokaze o istom.*  Kandidat koje se poziva na pravo prednosti pri zapošljavanju sukladno čl. 102. Zakona o hrvatskim braniteljima iz Domovinskog rata i članovima njihovih obitelji (Nar. nov. br. 121/17),  dužan je uz prijavu na natječaj priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:  <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>  Isprave se prilažu u neovjerenoj preslici, a izabrani kandidat obvezan je prije zapošljavanja predočiti dokumente u izvorniku.  Prijave se šalju na adresu škole: **II. osnovna škola Bjelovar, I. V. Trnskog 19, p. p. 45, 43 000**  **Bjelovar, S naznakom - za natječaj za pomoćnika učenicima s teškoćama u učenju-**  O rezultatima natječaja kandidati će biti obaviješteni u zakonskom roku putem web stranice škole. Nepotpune i nepravovremene prijave neće se razmatrati. |